[[img 35279]]Omanikku on vahetanud üks maailma tuntuimad reisijuhtide kirjastajaid - paljude rändajate vana tuttav Lonely Planet on müüdud BBC-le. Täpsemalt on ostjaks BBC kommertsharu BBC Worldwide, kes omandas 75% Lonely Planetist. Lonely Planeti asutajad Maureen ja Tony Wheeler säilitavad osaluse 25 protsendi ulatuses.    Kuigi tehingu hinda ei ole avaldatud, on see  Reutersi uudise väitel orienteeruvalt 100 miljonit naela ehk umbes 2,245 miljardit Eesti krooni (võrdluseks: Eesti 2008. a. riigieelarve maht on 96,3 miljardit krooni).    BBC ja LP koostööst loodetavad tehingupooled uut sünergiat ja  kasvupotentsiaali. BBC peamine huvi on Lonely Planeti toodetav sisu (ehk content). Loodetakse ka suurendada Lonely Planeti nähtavust internetis, integreerides seda erinevate BBC lehtedega.    Lonely Planet, mille peakorter asub Austraalias Melbourne'is, kirjastab hetkel umbes 500. erinevat reisijuhti. Kirjastuses töötab 500 inimest, lisaks rändab mööda maailma 300 autorit, kes uuendavad reisijuhte. Lonely Planeti lehele saab laadida videoid, broneerida erinevaid reisiteenuseid. Lonely Planeti  reisifoorum Thorn Tree on juba pikemat aega maailma parimaid.    Kuigi vahepeal Lonely Planetit piinanud uuendusvalus sündinud ideed (Loe Tripi uudist aastast 2004 Uuenenud Lonely Planet - ettevaatust!) olid alguses natuke toored, on hilisemad (eriti 2006. ja 2007. aasta väljaanded) võrreldes teiste reisijuhtidega vägagi konkurentsivõimelised. Nojah, reeglina ka kallimad.